pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-“กอช. ชวน ตี๋-หมวย แบ่งอั่งเปาออม พร้อมรับเงินสมทบจากรัฐ เสริมมั่งมีตลอดชีพ”
วันอังคารที่ 21 มกราคม 2563
“กอช. ชวน ตี๋-หมวย แบ่งอั่งเปาออม พร้อมรับเงินสมทบจากรัฐ เสริมมั่งมีตลอดชีพ”
กอช. เชิญชวนแบ่งเงินอั่งเปาในเทศกาลตรุษจีน เก็บออมก่อนใช้จ่าย โดยเฉพาะเด็กอายุ 15 ปีขึ้นไป ถือโอกาสเทศกาลมงคลต้นปี หรือฤกษ์ดีตรุษจีนนี้ พ่อแม่สอนลูกหลานเริ่มเก็บทรัพย์ เริ่มต้นวางแผนออมเงินกับ กอช. รับสิทธิรัฐสมทบเงินออม ช่วยเสริมความมั่นคงทางการเงิน
กองทุนการออมแห่งชาติ หรือ กอช. เชิญชวนแบ่งเงินอั่งเปาในเทศกาลตรุษจีน เก็บออมก่อนใช้จ่าย โดยเฉพาะเด็กอายุ 15 ปีขึ้นไป ถือโอกาสเทศกาลมงคลต้นปี หรือฤกษ์ดีตรุษจีนนี้ พ่อแม่สอนลูกหลานเริ่มเก็บทรัพย์ เริ่มต้นวางแผนออมเงินกับ กอช. รับสิทธิรัฐสมทบเงินออม ช่วยเสริมความมั่นคงทางการเงินให้ลูกหลานไม่ลําบากตอนวัยเกษียณ มีโอกาสรับบํานาญตลอดชีพ
นางสาวจารุลักษณ์ เรืองสุวรรณ เลขาธิการคณะกรรมการกองทุนการออมแห่งชาติ หรือ กอช. เปิดเผยว่า เทศกาลตรุษจีนเป็นช่วงที่ชาวไทยเชื้อสายจีนถือเป็นการเฉลิมฉลองวันขึ้นปีใหม่ รวมทั้งเป็นช่วงเวลาที่เด็กๆ รอคอยจะได้รับอั่งเปาจากผู้ใหญ่ที่เป็นธรรมเนียมปฏิบัติมาอย่างต่อเนื่อง ในโอกาสเทศกาลมงคล กอช. จึงขอเชิญชวนเด็กๆ หรือคุณพ่อคุณแม่ได้พาเด็กๆ มาเริ่มต้นสร้างนิสัยการออม โดยแบ่งเงินส่วนหนึ่งเก็บออมเพื่อเป้าหมายที่เด็กๆ หวังไว้ หรือ สําหรับเด็กที่มีอายุ 15 ปีขึ้นไป จะเลือกรับสิทธิรัฐสมทบเงินออม สมัครเป็นสมาชิก กอช. เพื่อให้มีกินมีใช้ในอนาคตโดยเฉพาะในวัยเกษียณ
ซึ่งผู้เป็นสมาชิก กอช. ที่มีอายุตั้งแต่ 15–30 ปี เมื่อส่งเงินออมสะสม ตั้งแต่ 50 บาทขึ้นไป แต่ไม่เกินเพดานที่ กอช. กําหนด รัฐจะจ่ายเงินสมทบให้ทันทีในเดือนถัดไปอีกร้อยละ 50 ของเงินที่ส่งออม แต่สูงสุดสมทบไม่เกิน 600 บาท/ปี พร้อมรับดอกผลในแต่ละปีเพิ่มอีก โดยเงินที่รัฐสมทบจะเพิ่มขึ้นตามช่วงอายุ เป็นสูงสุดปีละไม่เกิน 960 บาท เมื่ออายุ 30-50 ปี และสูงสุดปีละไม่เกิน 1,200 บาท เมื่ออายุ 50-60 ปี นับเป็นการออมที่เด็กจะได้ประโยชน์สูงสุดโดยเฉพาะเมื่อส่งเงินออมกับ กอช. อย่างต่อเนื่อง
กรณีเด็กที่เป็นสมาชิก กอช. ได้เข้าทํางานในระบบเป็นข้าราชการหรือพนักงานประจําของเอกชน ซึ่งจะได้รับสวัสดิการด้านบํานาญจากกองทุนสํารองเลี้ยงชีพ หรือรัฐสวัสดิการ ยังสามารถส่งเงินออมกับ กอช. ต่อได้ พร้อมรับดอกผลต่อเนื่องทุกปี เพียงไม่ได้รับเงินสมทบจากรัฐ โดยจะได้รับเงินสมทบจากรัฐตามเดิมเมื่อสถานะการทํางานกลับมาเป็นแรงงานนอกระบบ
สามารถตรวจสอบสิทธิเพื่อสมัครเป็นสมาชิก กอช. ได้ที่ เว็บไซต์ กอช. www.nsf.or.th หรือแอปพลิเคชัน “กอช.” และสมัครเป็นสมาชิก กอช. รับสิทธิรัฐสมทบเงินออมเพื่อบํานาญ สามารถนําบัตรประจําตัวประชาชนไปติดต่อสมัครได้ที่ ที่ว่าการอําเภอ สํานักงานคลังจังหวัด สถาบันการเงินชุมชน หรือธนาคารของรัฐ ทั้ง 4 แห่ง ธนาคาร ธ.ก.ส. ธอส. ธนาคารออมสิน และธนาคารกรุงไทยทุกสาขา ในวันและเวลาทําการของธนาคาร รวมทั้งเคาน์เตอร์เซอร์วิส ตู้บุญเติม และเทสโก้โลตัสทั่วประเทศ สอบถามข้อมูลเพิ่มเติมได้ที่ สายด่วนเงินออม โทร. 02-049-9000 วันจันทร์-ศุกร์ เวลา 08.30-16.30 น. / Facebook : กองทุนการออมแห่งชาติ-กอช. / Line: @nsf.th .....กอช. คุณออม รัฐช่วยออม คุณได้บํานาญ.....
รัฐบาลไทย-ข่าวทำเนียบรัฐบาล-นาย Barun Mitra ตำแหน่ง Additional Secretary (เทียบเท่า รอง ปล.กห.) และคณะ เดินทางมาเยี่ยมคำนับ พลเอก เทพพงศ์ ทิพยจันทร์ ปลัดกระทรวงกลาโหม
วันศุกร์ที่ 16 กุมภาพันธ์ 2561
นาย Barun Mitra ตําแหน่ง Additional Secretary (เทียบเท่า รอง ปล.กห.) และคณะ เดินทางมาเยี่ยมคํานับ พลเอก เทพพงศ์ ทิพยจันทร์ ปลัดกระทรวงกลาโหม
นาย Barun Mitra ตําแหน่ง Additional Secretary (เทียบเท่า รอง ปล.กห.) และคณะ เดินทางมาเยี่ยมคํานับ พลเอก เทพพงศ์ ทิพยจันทร์ ปลัดกระทรวงกลาโหม
เมื่อ 16 ก.พ.61 นาย Barun Mitra ตําแหน่ง Additional Secretary (เทียบเท่า รอง ปล.กห.) และคณะ เดินทางมาเยี่ยมคํานับ พลเอก เทพพงศ์ ทิพยจันทร์ ปลัดกระทรวงกลาโหม
จากนั้นได้ร่วมหารือด้านการทหารระหว่างกระทรวงกลาโหมของไทย และกระทรวงกลาโหมของอินเดียครั้งที่ 6 โดยมีพลเอก ณัฐ อินทรเจริญ รองปลัดกระทรวงกลาโหม เป็นประธานร่วมในการหารือ ซึ่งการเข้าเยี่ยมคํานับ ปล.กห.และการหารือด้านการทหารของกระทรวงกลาโหมทั้งสองประเทศในครั้งนี้ นับเป็นโอกาสอันดีที่จะได้พบปะทําความรู้จัก และสร้างความคุ้นเคยกับเจ้าหน้าที่ระดับสูงด้านการทหารของอินเดีย รวมทั้งแลกเปลี่ยนข้อคิดเห็นในประเด็นต่างๆ ที่มีความสนใจ และยังเป็นการกระชับความสัมพันธ์ระหว่างทั้งสองประเทศให้แน่นแฟ้นยิ่งขึ้น
รัฐบาลไทย-ข่าวทำเนียบรัฐบาล-รองนายกฯ วิษณุ เครืองาม เป็นประธานการประชุมคณะกรรมการวัฒนธรรมแห่งชาติ (กวช.) ครั้งที่ 4/2561
วันพุธที่ 5 กันยายน 2561
รองนายกฯ วิษณุ เครืองาม เป็นประธานการประชุมคณะกรรมการวัฒนธรรมแห่งชาติ (กวช.) ครั้งที่ 4/2561
ที่ประชุม กวช. มีมติเห็นชอบแต่งตั้งคณะอนุกรรมการจัดกิจกรรมสวดมนต์ข้ามปี ส่งท้ายปีเก่าวิถีไทยต้อนรับปีใหม่วิถีพุทธ วิถีธรรม พ.ศ. 2562
วันนี้ (5 ก.ย. 61) เวลา 14.30 น. ณ ห้องประชุม 301 ตึกบัญชาการ 1 ทําเนียบรัฐบาล นายวิษณุ เครืองาม รองนายกรัฐมนตรี เป็นประธานการประชุมคณะกรรมการวัฒนธรรมแห่งชาติ (กวช.) ครั้งที่ 4/2561 ซึ่งสรุปสาระสําคัญ ดังนี้
ที่ประชุมได้พิจารณาและมีมติเห็นชอบแต่งตั้งคณะอนุกรรมการจัดกิจกรรมสวดมนต์ข้ามปี : ส่งท้ายปีเก่าวิถีไทย ต้อนรับปีใหม่วิถีพุทธ วิถีธรรม พ.ศ. 2562 ตามที่ฝ่ายเลขานุการฯ เสนอ ซึ่งจะจัดขึ้นระหว่างวันที่ 29 ธันวาคม 2561 ถึงวันที่ 15 มกราคม 2562 ทั้งในส่วนกลางและส่วนภูมิภาคทั่วประเทศ โดยมีวัตถุประสงค์เพื่อบูรณาการดําเนินงานของภาครัฐและภาคประชาสังคม ตลอดจนภาคเอกชน ซึ่งเป็นกิจกรรมที่เสริมสร้างความเป็นสิริมงคลให้แก่ประชาชนและประเทศไทย
----------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ความก้าวหน้าการจัดการศึกษาโดยสถาบันอุดมศึกษาที่มีศักยภาพสูงจากต่างประเทศ
วันพุธที่ 11 ตุลาคม 2560
ความก้าวหน้าการจัดการศึกษาโดยสถาบันอุดมศึกษาที่มีศักยภาพสูงจากต่างประเทศ
นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ เป็นประธานการประชุมคณะกรรมการพัฒนาการจัดการศึกษาโดยสถาบันอุดมศึกษาที่มีศักยภาพสูงจากต่างประเทศ (คพอต.) ครั้งที่ 2/2560
ข่าวสํานักงานรัฐมนตรี 525/2560
ความก้าวหน้าการจัดการศึกษาโดยสถาบันอุดมศึกษาที่มีศักยภาพสูงจากต่างประเทศ
นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ เป็นประธานการประชุมคณะกรรมการพัฒนาการจัดการศึกษาโดยสถาบันอุดมศึกษาที่มีศักยภาพสูงจากต่างประเทศ (คพอต.) ครั้งที่ 2/2560เมื่อวันอังคารที่ 10 ตุลาคม 2560 ณ ห้องประชุมราชวัลลภ
นพ.ธีระเกียรติ เจริญเศรษฐศิลป์กล่าวว่า การประชุมครั้งนี้คณะกรรมการฯ ซึ่งตั้งขึ้นตามคําสั่งหัวหน้าคณะรักษาความสงบแห่งชาติ ที่29/2560เรื่อง การส่งเสริมการจัดการศึกษาโดยสถาบันอุดมศึกษาที่มีศักยภาพสูงจากต่างประเทศลงวันที่26พฤษภาคม2560ได้พิจารณาหลักเกณฑ์ รูปแบบ วิธีการ ตลอดจนเงื่อนไขในการดําเนินการจัดการศึกษาของสถาบันอุดมศึกษาที่มีศักยภาพสูงจากต่างประเทศในประเทศไทย
ซึ่งที่ประชุมเห็นว่า หลักเกณฑ์การพิจารณาคัดเลือกสถาบันอุดมศึกษาที่มีศักยภาพสูงจากต่างประเทศ ให้สามารถเข้ามาจัดการเรียนการสอนในด้านวิทยาศาสตร์และเทคโนโลยีที่มีความสําคัญต่อการพัฒนาประเทศในอนาคตอย่างน้อยควรได้รับการรับรองจากการจัดอันดับของ Quacquarelli Symonds (QS) หรือหน่วยงานอื่น ๆ ตามที่ คพอต.ให้ความเห็นชอบเพื่อเปิดโอกาสให้เยาวชนไทยได้มีโอกาสเข้าศึกษาในสถานศึกษาที่มีศักยภาพสูงดังกล่าว อันเป็นเครื่องมือและกลไกสําคัญในการผลิตและพัฒนาทรัพยากรบุคคลในสาขาที่เป็นความต้องการของตลาดแรงงาน และมีความสําคัญต่อการรองรับการขยายตัวของระบบเศรษฐกิจ การค้า และการลงทุน โดยเฉพาะอย่างยิ่งในพื้นที่ระเบียงเศรษฐกิจพิเศษภาคตะวันออก (Eastern Economic Corridor) หรือเขตเศรษฐกิจพิเศษอื่น ๆ ตามที่คณะรัฐมนตรีจะกําหนด อันจะนําไปสู่การยกระดับขีดความสามารถในการแข่งขันของประเทศให้ทัดเทียมกับนานาชาติ รวมทั้งเป็นการเตรียมความพร้อมเพื่อรองรับการดําเนินการปฏิรูปประเทศทั้งในด้านการศึกษาและด้านเศรษฐกิจ
โดยการจัดหลักสูตรหรือสาขาวิชาต้องมีความสําคัญต่อการพัฒนาประเทศไทย ในรูปแบบเดียวกับการจัดหลักสูตรในวิทยาเขตหลักเช่น การพัฒนาทรัพยากรมนุษย์เพื่อรองรับ 10 กลุ่มอุตสาหกรรม ตามนโยบาย Thailand 4.0, สาขาวิชา/ศาสตร์วิทยาการใหม่ที่จําเป็นต่อการพัฒนาประเทศในอนาคต เป็นต้น
นอกจากนี้ ที่ประชุมได้รับทราบประกาศแต่งตั้งคณะอนุกรรมการพิจารณาคําขอจัดตั้งสถาบันอุดมศึกษาที่มีศักยภาพสูงจากต่างประเทศ โดยนายคณิต แสงสุพรรณเลขาธิการคณะกรรมการนโยบายการพัฒนาระเบียงเศรษฐกิจพิเศษภาคตะวันออก (EEC) เป็นประธาน,นายสุภัทร จําปาทอง เลขาธิการคณะกรรมการการอุดมศึกษา เป็นรองประธานกรรมการ กรรมการ 3 ราย ได้แก่ นายไพรินทร์ ชูโชติถาวร, ประธานที่ประชุมอธิการบดีแห่งประเทศไทยหรือผู้แทน, นายกสมาคมสถาบันอุดมศึกษาเอกชนแห่งประเทศไทยหรือผู้แทน และนายพันธุ์เพิ่มศักดิ์ อารุณี เป็นเลขานุการ เพื่อทําหน้าที่พิจารณากลั่นกรองคําขอจัดตั้งสถาบันอุดมศึกษาที่มีศักยภาพสูงจากต่างประเทศ รวมทั้งรายงานผลการพิจารณาต่อ คพอต.
นวรัตน์ รามสูต, บัลลังก์ โรหิตเสถียร: สรุป
อิทธิพล รุ่งก่อน: ถ่ายภาพ
รัฐบาลไทย-ข่าวทำเนียบรัฐบาล-มหาดไทย ชี้แจงข้อวิจารณ์ "ไทยนิยม ยั่งยืน"
วันอาทิตย์ที่ 11 มีนาคม 2561
มหาดไทย ชี้แจงข้อวิจารณ์ "ไทยนิยม ยั่งยืน"
มหาดไทย ชี้แจงข้อวิจารณ์ "ไทยนิยม ยั่งยืน"
จากกรณีที่นายเกียรติ สิทธีอมร อดีตประธานผู้แทนการค้าไทย กล่าวในงานเสวนาเรื่อง "มองการณ์ไกลประเทศไทย ปัญหาความเหลื่อมล้ํา ความไม่เป็นธรรมทางสังคม และการผูกขาดเศรษฐกิจ" ตอนหนึ่งว่า...โครงการไทยนิยมฯ ที่มีการกําหนดงบประมาณไว้ล่วงหน้า โดยที่ยังไม่แน่ชัดว่า โครงการคืออะไร สอดคล้องกับกลุ่มที่จะต้องช่วยเหลือหรือไม่...นั้น
จากกรณีดังกล่าว นายนิสิต จันทร์สมวงศ์ รองปลัดกระทรวงมหาดไทย ในฐานะโฆษกกระทรวงมหาดไทย ขอชี้แจงข้อเท็จจริงว่า โครงการไทยนิยม ยั่งยืน เป็นการบูรณาการทุกหน่วยงานในระดับพื้นที่ เพื่อจัดทําเวทีประชาคมในหมู่บ้าน/ชุมชน โดยประชาชนในหมู่บ้าน/ชุมชนจะร่วมกันระบุปัญหาที่แท้จริงของชุมชนเพื่อนําไปสู่การแก้ไขปัญหา หรือนําความต้องการของประชาชน/ชุมชนนํามาจัดทําแผนงาน/โครงการ เช่น โครงการเพื่อใช้ในการแก้ไขปัญหาพื้นที่ หมู่บ้าน/ชุมชน (พัฒนาเศรษฐกิจฐานราก) หมู่บ้าน/ชุมชนละ 200,000 บาท ซึ่งเป็นโครงการที่จะถูกเสนอโดยประชาชนในหมู่บ้าน/ชุมชน เพื่อแก้ไขปัญหาด้านโครงสร้างพื้นฐานอันประกอบด้วย ถนน น้ําเพื่อการบริโภค/อุปโภค ระบบไฟฟ้า จึงเป็นการสนองตอบความต้องการของประชาชนอย่างแท้จริง (bottom up)
ทั้งนี้ ในการบริหารงบประมาณการลงเวทีประชาคมได้คํานึงถึงความคุ้มค่าและความถูกต้องตามระเบียบของทางราชการ ซึ่งกระทรวงมหาดไทยได้เน้นย้ําถึงการดําเนินงาน "โครงการไทยนิยม ยั่งยืน" ให้มีความโปร่งใส ตรวจสอบได้ และตอบสนองความต้องการของประชาชนให้มากที่สุด.
ครั้งที่ 57/2561
กองสารนิเทศ สํานักงานปลัดกระทรวงมหาดไทย
โทร 0-22224131-2
รัฐบาลไทย-ข่าวทำเนียบรัฐบาล-การบริโภคน้ำตามแนวทางปฏิบัติ "5ล" ลดความเสี่ยงโควิด-19
วันอังคารที่ 21 เมษายน 2563
การบริโภคน้ําตามแนวทางปฏิบัติ "5ล" ลดความเสี่ยงโควิด-19
5ล มีอะไรบ้างนะ
"5ล" ลดความเสี่ยงจากโควิด-19 ในการบริโภคน้ําในชีวิตประจําวัน มีดังนี้
1.เลือกน้ําดื่มบรรจุขวดที่มีเครื่องหมาย อย.
2.ล้างภาชนะที่ใช้บรรจุหรือดื่มน้ําให้สะอาด
3.ลดการสัมผัสจุดที่สัมผัสน้ํา
4.เลี่ยงการใช้บริการน้ําดื่มร่วมกัน
5.เลิกใช้ภาชนะดื่มน้ําร่วมกัน
รัฐบาลไทย-ข่าวทำเนียบรัฐบาล-ท่าอากาศยานสุวรรณภูมิเริ่มใช้มาตรการ Terminal Screening [กระทรวงคมนาคม]
วันพุธที่ 18 มีนาคม 2563
ท่าอากาศยานสุวรรณภูมิเริ่มใช้มาตรการ Terminal Screening [กระทรวงคมนาคม]
ท่าอากาศยานสุวรรณภูมิเริ่มใช้มาตรการ Terminal Screening คัดกรองผู้ที่จะผ่านเข้ามาในอาคารผู้โดยสารทุกคน เพื่อป้องกันการแพร่ระบาดของเชื้อไวรัส COVID – 19 ตั้งแต่ 18 มี.ค.นี้
ท่าอากาศยานสุวรรณภูมิเริ่มใช้มาตรการ Terminal Screening คัดกรองผู้ที่จะผ่านเข้ามาในอาคารผู้โดยสารทุกคน เพื่อป้องกันการแพร่ระบาดของเชื้อไวรัส COVID – 19 ตั้งแต่ 18 มี.ค.นี้
ท่าอากาศยานสุวรรณภูมิ (ทสภ.) ยกระดับมาตรการป้องกันการแพร่ระบาดของเชื้อไวรัส COVID - 19 โดยได้มีการตั้งจุดตรวจวัดอุณหภูมิบริเวณทางเข้าอาคารผู้โดยสารทุกชั้น เพื่อคัดกรองผู้ที่จะผ่านเข้ามาภายในอาคารผู้โดยสารทุกคน ทั้งผู้โดยสาร ผู้ใช้บริการ ผู้ที่มารับ - ส่ง และผู้ปฏิบัติงาน ณ ทสภ. (Terminal Screening) ซึ่งจะเริ่มดําเนินการตั้งแต่เวลา 10.00 น. ของวันที่ 18 มีนาคม 2563 และเพื่อให้การคัดกรองมีประสิทธิภาพมากขึ้น ทสภ. จึงปิดประตูเข้า - ออก อาคารผู้โดยสารบางส่วน และกําหนดให้มีจุดคัดกรอง ณ ประตูเข้า - ออกที่เปิดใช้งาน ดังนี้
ห้องโถงผู้โดยสารขาออก ชั้น 4 เปิดใช้งานประตูหมายเลข 2, 4, 7 และ 9
พื้นที่ชั้น 3 ยังคงเปิดใช้งานช่องทางเชื่อมอาคารจอดรถยนต์ ประตู หมายเลข 3 และ 8 ตามเดิม
ห้องโถงผู้โดยสารขาเข้า ชั้น 2
- เปิดใช้งานประตูหมายเลข 5 เฉพาะการผ่านเข้า และเปิดการใช้งานประตูหมายเลข 3, 4, 6, 7 , 8 และ 10 สําหรับการผ่านออกเท่านั้น
พื้นที่ชั้น 1 เปิดใช้งานประตูหมายเลข 3 และ 8
พื้นที่ชั้นใต้ดิน B1 กําหนดทางเข้าและออกอย่างละ 1 ช่องทาง
กรณีตรวจพบผู้โดยสารมีอุณหภูมิร่างกายสูงกว่า 37.5 องศาเซลเซียส เจ้าหน้าที่จะแนะนําให้พักรอ3 - 5 นาที ก่อนตรวจซ้ํา ซึ่งหากตรวจซ้ําสองครั้งยังพบอุณหภูมิร่างกายสูงกว่าค่าที่กําหนด จะไม่ได้รับอนุญาตให้เข้าอาคาร และประสานสายการบินที่ผู้โดยสารสํารองที่นั่งไว้ รวมทั้งเจ้าหน้าที่แพทย์ร่วมกันประเมินอาการ เพื่อพิจารณาว่าจะอนุญาตให้ผู้โดยสารเดินทางหรือไม่ ส่วนในกรณีที่ไม่ใช่ผู้โดยสาร อาทิ ผู้ใช้บริการ ผู้ที่มารับ - ส่ง ผู้ปฏิบัติงาน ฯลฯ หากตรวจวัดแล้วพบว่าอุณหภูมิร่างกายสูงกว่าค่าที่กําหนดจะไม่ได้รับอนุญาตให้เข้าอาคาร
ทั้งนี้ กระบวนการหรือขั้นตอนคัดกรองดังกล่าวอาจกระทบกับเวลาหรือเที่ยวบิน ทสภ. จึงขอความร่วมมือให้ผู้โดยสารเผื่อเวลาในการเดินทางมาสนามบินเพื่อป้องกันการพลาดเที่ยวบิน และขออภัยในความไม่สะดวกมา ณ ที่นี้
***********************************
ฝ่ายกิจการพิเศษและมวลชนสัมพันธ์ ท่าอากาศยานสุวรรณภูมิ
โทรศัพท์ 0 2132 9031
โทรสาร 0 2132 9019
รัฐบาลไทย-ข่าวทำเนียบรัฐบาล-รมว.ทส.​ 'วราวุธ'​ ลุยสำรวจบริเวณก่อสร้างโครงการอ่างเก็บน้ำวังโตนด​ อุทยานแห่งชาติเขาสิบห้าชั้น​ จังหวัดจันทบุรี
วันศุกร์ที่ 8 พฤษภาคม 2563
รมว.ทส.​ 'วราวุธ'​ ลุยสํารวจบริเวณก่อสร้างโครงการอ่างเก็บน้ําวังโตนด​ อุทยานแห่งชาติเขาสิบห้าชั้น​ จังหวัดจันทบุรี
รมว.ทส.​ 'วราวุธ'​ ลุยสํารวจบริเวณก่อสร้างโครงการอ่างเก็บน้ําวังโตนด​ อุทยานแห่งชาติเขาสิบห้าชั้น​ จังหวัดจันทบุรี
รมว.ทส.​ 'วราวุธ'​ ลุยสํารวจบริเวณก่อสร้างโครงการอ่างเก็บน้ําวังโตนด​ อุทยานแห่งชาติเขาสิบห้าชั้น​ จังหวัดจันทบุรี
วันนี้​ (8​ พฤษภาคม​ 2563) เวลา​ 16.00 น.​ นายวราวุธ​ ศิลปอาชา​ รัฐมนตรีว่าการกระทรวงทรัพยากรธรรมชาติและสิ่งแวดล้อม​ พร้อมด้วย​ นายจตุพร​ บุรุษพัฒน์​ ปลัดกระทรวงทรัพยากรธรรมชาติและสิ่งแวดล้อม​  ลงพื้นที่อุทยานแห่งชาติเขาสิบห้าชั้น​  โดยขึ้นเฮลิคอปเตอร์​สํารวจพื้นบริเวณก่อสร้างอ่างเก็บน้ําวังโตนด​ และเป็นประธานการประชุม​ติดตามความคืบหน้าโครงการอ่างเก็บน้ําวังโตนด  เพื่อรับฟังความเป็นมาของโครงการฯ​ ปัญหา​และผลกระทบที่จะเกิดขึ้น​ รวมไปถึงประโยชน์ที่จะได้รับจากการก่อสร้างอ่างเก็บน้ําวังโตนด โดยมี​ ผู้บริหารกระทรวงฯ​ อธิบดีกรมอุทยาน​แห่งชาติ​ สัตว์ป่าและพันธุ์พืช​ อธิบดีกรมป่าไม้​ รองอธิบดีกรมชลประทาน​ (นายเฉลิมเกียรติ​ คงวิเชียรวัฒน์)​ ผู้ว่าราชการจังหวัดจันทบุรี​ และผู้แทนจากหน่วยงานที่เกี่ยวข้อง​ เข้าร่วมการประชุม​หารือและชี้แจงในประเด็นที่เกี่ยวข้อง
รมว.ทส.​ กล่าวว่า​ เข้าใจปัญหา​ และผลกระทบของทุกฝ่าย​ รวมทั้งความเดือดร้อนของพี่น้องประชาชน​ เกษตรกร​ ในพื้นที่จังหวัดจันทบุรี โดยจะนําข้อมูลที่ได้รับในวันนี้กลับไปชี้แจง​ และหารือกับท่านนายกรัฐมนตรี​ ท่านรองนายกรัฐมนตรี​ หน่วยงานในสังกัดกระทรวงทรัพยากรธรรมชาติและสิ่งแวดล้อม และทุกฝ่ายที่เกี่ยวข้อง​ โดยจะคํานึงถึงความเดือดร้อนของประชาชน​ในภาพรวมของเป็นประเทศเป็นหลัก​ ต่อไป
รัฐบาลไทย-ข่าวทำเนียบรัฐบาล-จัดงบดูแลช่วยเหลือบุคลากรสาธารณสุข สู้ภัยโควิด-19
วันอาทิตย์ที่ 3 พฤษภาคม 2563
จัดงบดูแลช่วยเหลือบุคลากรสาธารณสุข สู้ภัยโควิด-19
วันพฤหัสบดีที่ 30 เมษายน 2563
​
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
ตาม พ.ร.บ. หลักประกันสุขภาพแห่งชาติ รัฐบาลสามารถนํางบประมาณค่าใช้จ่ายรายหัวไปใช้เป็นค่าตอบแทนของข้าราชการบรรจุใหม่ 45,684 ตําแหน่ง เพื่อสร้างขวัญกําลังใจให้แก่บุคลากรสาธารณสุขที่ต่อสู้กับโรคโควิด-19 โดยยืนยันว่าจะไม่กระทบกับสิทธิบัตรทองของประชาชนอย่างแน่นอน นอกจากนี้ ยังสนับสนุนงบกลางเพื่อจัดหาหน้ากากอนามัย หน้ากาก N95 และชุดป้องกัน PPE 1,551 ล้านบาท เพื่อดูแลแพทย์ พยาบาล และเจ้าหน้าที่ รวมทั้งจัดนวัตกรรมดูแลรักษาผู้ป่วย เช่น ส่งยาให้ผู้ป่วยที่บ้านผ่าน อสม. เพื่อให้ประชาชนได้รับความสะดวกมากขึ้น ขณะเดียวกันรัฐบาลได้สนับสนุนงบประมาณเพิ่มเติมให้กับกระทรวงสาธารณสุขอย่างต่อเนื่องทุกปี ช่วยลดปัญหาวิกฤตทางการเงินของโรงพยาบาลหลายแห่งได้เป็นอย่างดี
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ยธ. ขับเคลื่อนภารกิจกองทุนยุติธรรม เพื่อให้ประชาชนเข้าถึงความยุติธรรมในทุกพื้นที่
วันศุกร์ที่ 28 เมษายน 2560
ยธ. ขับเคลื่อนภารกิจกองทุนยุติธรรม เพื่อให้ประชาชนเข้าถึงความยุติธรรมในทุกพื้นที่
นายสุวพันธุ์ ตันยุวรรธนะ รัฐมนตรีว่าการกระทรวงยุติธรรม เป็นประธานการประชุมคณะกรรมการกองทุนยุติธรรม ครั้งที่ ๓/๒๕๖๐
เมื่อวันพฤหัสบดีที่ ๒๗ เมษายน ๒๕๖๐ เวลา ๐๙.๐๐ น.
ณ ห้องประชุมกระทรวงยุติธรรม ๑ ชั้น ๙ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ
นายสุวพันธุ์ ตันยุวรรธนะ รัฐมนตรีว่าการกระทรวงยุติธรรม
เป็นประธานการประชุมคณะกรรมการกองทุนยุติธรรม ครั้งที่ ๓/๒๕๖๐
เพื่อติดตามความคืบหน้าในการดําเนินงานของกองทุนยุติธรรม ดังนี้
๑. การขับเคลื่อนการดําเนินงานของกองทุนยุติธรรมทุกพื้นที่
เพื่อให้ประชาชนเข้าถึงกระบวนการยุติธรรมอย่างรวดเร็ว มีประสิทธิภาพ และเสียค่าใช้จ่ายน้อยที่สุด
๒. การบูรณาการการทํางานร่วมกับกระทรวงมหาดไทย
เพื่อประสานความร่วมมือในการเชื่อมโยงคลินิกยุติธรรม ศูนย์ยุติธรรมชุมชน
เพื่อให้ภารกิจของกองทุนยุติธรรมเข้าถึงประชาชนทุกพื้นที่
รวมทั้งความร่วมมือกับสํานักงานอัยการสูงสุด โดยยึดประโยชน์ของประชาชน
และ ๓. การเร่งรัดการเสนอโครงสร้างส่วนราชการในสังกัดกระทรวงยุติธรรม
ซึ่งอยู่ระหว่างการพิจารณาของสํานักงาน ก.พ.ร.
รัฐบาลไทย-ข่าวทำเนียบรัฐบาล-ผู้ถือบัตรสวัสดิการแห่งรัฐสามารถดำเนินธุรกรรมทางการเงินได้ตามปรกติ
วันอังคารที่ 5 มีนาคม 2562
ผู้ถือบัตรสวัสดิการแห่งรัฐสามารถดําเนินธุรกรรมทางการเงินได้ตามปรกติ
ขณะนี้มีกระแสข่าวลือในสังคมออนไลน์ว่า ผู้ถือบัตรสวัสดิการแห่งรัฐจะไม่สามารถดําเนินธุรกรรมทางการเงินใดๆ ได้ อาทิ การขอสินเชื่อ เป็นต้น
นายลวรณ แสงสนิท ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง เปิดเผยว่า ขณะนี้มีกระแสข่าวลือในสังคมออนไลน์ว่า ผู้ถือบัตรสวัสดิการแห่งรัฐจะไม่สามารถดําเนินธุรกรรมทางการเงินใดๆ ได้ อาทิ การขอสินเชื่อ เป็นต้น กระทรวงการคลังขอชี้แจงว่า กระทรวงการคลังไม่มีนโยบายจํากัดสิทธิมิให้ผู้ถือบัตรสวัสดิการแห่งรัฐดําเนินธุรกรรมทางการเงิน ซึ่งการดําเนินธุรกรรมทางการเงินขึ้นอยู่กับสถาบันการเงินในการพิจารณาอนุมัติสินเชื่อของผู้มีความสามารถขอสินเชื่อในแต่ละราย
ทั้งนี้ กระทรวงการคลังขอเรียนเพิ่มเติมว่า การจัดให้มีบัตรสวัสดิการแห่งรัฐเพื่อเป็นเครื่องมือในการให้ ความช่วยเหลือในด้านต่าง ๆ แก่ผู้ถือบัตรสวัสดิการแห่งรัฐ อาทิ การบรรเทาภาระค่าใช้จ่ายในด้านอุปโภคบริโภค ค่าใช้จ่ายในการเดินทาง ตลอดจนการให้โอกาสในการพัฒนาตนเองของผู้ถือบัตรสวัสดิการแห่งรัฐ โดยการช่วยให้มีงานทําและการพัฒนาทักษะความรู้ในการประกอบอาชีพ เป็นต้น จึงขอให้ประชาชนอย่าได้หลงเชื่อการให้ข่าวที่บิดเบือน ทั้งนี้ หากมีความสงสัยสามารถสอบถามรายละเอียดเพิ่มเติมได้ที่ โทร. 0 2273 9020 ต่อ 3509
สํานักนโยบายภาษี สํานักงานเศรษฐกิจการคลัง
โทร. 0 2273 9020 ต่อ 3509
โทรสาร 0 2273 9088
รัฐบาลไทย-ข่าวทำเนียบรัฐบาล- “ไอแบงก์...ส่งต่อคอมพิวเตอร์แบ่งปันสู่ชุมชน” ครั้งที่ 2 จำนวน 620 เครื่อง 23 โรงเรียน
วันศุกร์ที่ 22 พฤษภาคม 2563
“ไอแบงก์...ส่งต่อคอมพิวเตอร์แบ่งปันสู่ชุมชน” ครั้งที่ 2 จํานวน 620 เครื่อง 23 โรงเรียน
ไอแบงก์จัดกิจกรรม “ไอแบงก์...ส่งต่อคอมพิวเตอร์แบ่งปันสู่ชุมชน”ครั้งที่ 2 ส่งมอบคอมพิวเตอร์ให้กับสถานศึกษาและหน่วยงานที่ขาดแคลนรวม 620 เครื่องทั่วประเทศช่วงบ่ายวันศุกร์ที่ 22 พฤษภาคม 2563 ณ มูลนิธิเพื่อศูนย์กลางอิสลามแห่งประเทศไทย (คลองตัน) ถ.รามคําแหง
ธนาคารอิสลามแห่งประเทศไทย (ไอแบงก์) จัดกิจกรรม “ไอแบงก์...ส่งต่อคอมพิวเตอร์แบ่งปันสู่ชุมชน”ครั้งที่ 2 ส่งมอบคอมพิวเตอร์ให้กับสถานศึกษาและหน่วยงานที่ขาดแคลนรวม 620 เครื่องทั่วประเทศช่วงบ่ายวันศุกร์ที่ 22 พฤษภาคม 2563 ณ มูลนิธิเพื่อศูนย์กลางอิสลามแห่งประเทศไทย (คลองตัน) ถ.รามคําแหง เขตสวนหลวง กรุงเทพฯ
นายวุฒิชัย สุระรัตน์ชัย กรรมการและผู้จัดการธนาคารอิสลามแห่งประเทศไทย กล่าวแสดงความห่วงใยมายังพี่น้องทุกท่าน จากเหตุการณ์การแพร่ระบาดของไวรัส โควิด-19 ที่เกิดขึ้นเป็นเวลายาวนานหลายเดือน จนมาถึงเดือนรอมฎอน ซึ่งปกติแล้วจะเห็นพี่น้องมุสลิมทําการละหมาดในมัสยิดร่วมกันทุกค่ําคืน โดยธนาคารเองปกติก็จะจัดเลี้ยงละศีลอดในพื้นที่ต่างๆ ...ด้วยท่ามกลางการระบาดของโรค ทําให้รอมฎอนปีนี้มีบรรยากาศที่แตกต่างออกไป แต่เชื่อทุกฝ่ายสามารถปรับเปลี่ยนวิธีการทําความดีกันในรูปแบบอื่นทดแทน และส่งกําลังใจให้ทุกคน
โดยก่อนรอมฎอนปีนี้จะจากไป ไอแบงก์ขอส่งท้ายสิ่งดีๆให้กับพี่น้องทุกคนด้วยกิจกรรม “ไอแบงก์...ส่งต่อคอมพิวเตอร์แบ่งปันสู่ชุมชน” ครั้งที่ 2 ซึ่งเมื่อต้นปีธนาคารได้จัดกิจกรรมนี้ขึ้นแล้วที่จังหวัดจันทบุรี โดยครั้งดังกล่าวธนาคารได้บริจาคคอมพิวเตอร์ไปจํานวน 130 เครื่อง วันนี้ถือเป็นโอกาสดีที่ธนาคารจะได้ส่งต่อคอมพิวเตอร์ที่ใช้งานแล้ว แต่ยังคงมีสภาพดีอยู่ อีกรวมจํานวน 620 เครื่อง ให้กับ 23 หน่วยงานและโรงเรียน จากทุกทิศทั่วไทย ไม่ว่าจะเป็นทาง 3 จังหวัดชายแดนใต้ ยะลา ปัตตานี นราธิวาส ขึ้นมาที่ พัทลุง ตรัง สุราษฎร์ธานี มาถึง กรุงเทพฯ นครราชสีมา ลพบุรี และขึ้นเหนือไปยันจ.ตาก ซึ่งส่วนใหญ่แล้วเป็นโรงเรียนที่ประสบปัญหาด้านงบประมาณที่มีจํากัด ไม่เพียงพอต่อการจัดการเรียนรู้ของนักเรียน และด้วยความมุ่งมั่นตั้งใจที่จะให้นักเรียนรวมไปถึงครูและบุคลากรในโรงเรียนสามารถพัฒนาทักษะทุกด้าน จึงมีความจําเป็นต้องขอสนับสนุนคอมพิวเตอร์ โดยเฉพาะวันนี้เราจะปฏิเสธไม่ได้เลยว่าคอมพิวเตอร์กลายเป็นเครื่องมือในการค้นคว้าข้อมูล ความรู้ ที่สําคัญนอกเหนือจากความรู้ในห้องเรียนไปแล้ว
“ไอแบงก์...ส่งต่อคอมพิวเตอร์แบ่งปันสู่ชุมชน” ครั้งที่ 2 นี้ เราหวังเป็นอย่างยิ่งที่จะเป็นส่วนหนึ่งในการมอบโอกาสและประสบการณ์การเรียนรู้ใหม่ๆให้กับเยาวชนและสังคม เพื่อนําไปต่อยอดทักษะให้ก้าวทันการเปลี่ยนแปลงของโลกยุคนี้และสามารถนําไปพัฒนาชีวิตและประเทศเราต่อไป
และทิ้งท้ายอวยพรในโอกาสวันอีฎิ้ลฟิตรี ที่จะมาถึงนี้ ให้การประกอบกุศลกิจของทุกท่านได้ถูกตอบรับจากองค์พระผู้เป็นเจ้า และขอส่งความสุข สวัสดี จงประสบแด่ทุกท่านโดยทั่วกัน
รัฐบาลไทย-ข่าวทำเนียบรัฐบาล-ธ.ก.ส.ร่วมงาน Money Expo กรุงเทพฯ ครั้งที่ 18 พร้อมเปิดตัวมาสคอตครอบครัว ธ.ก.ส.
วันพฤหัสบดีที่ 10 พฤษภาคม 2561
ธ.ก.ส.ร่วมงาน Money Expo กรุงเทพฯ ครั้งที่ 18 พร้อมเปิดตัวมาสคอตครอบครัว ธ.ก.ส.
ธ.ก.ส.นําผลิตภัณฑ์เงินฝาก สินเชื่อ พร้อมของขวัญสุดพิเศษ เข้าร่วมงาน Money Expo กรุงเทพฯ ครั้งที่ 18  นํามาสคอตครอบครัว ธ.ก.ส.มาร่วมสร้างสีสันและรอยยิ้มให้กับผู้ร่วมงาน ณ อาคารชาเลนเจอร์ 2-3 อิมแพ็ค เมืองทองธานี วันที่ 10-13 พฤษภาคม 2561 นี้
นายนิพัฒน์ เกื้อสกุล ผู้ช่วยผู้จัดการ ธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ในงานมหกรรมการเงิน ครั้งที่ 18 Money Expo 2018 ซึ่งจัดขึ้นระหว่างวันที่ 10-13 พฤษภาคม 2561 ณ อาคารชาเลนเจอร์ 2-3 อิมแพ็ค เมืองทองธานี ธ.ก.ส.ได้นําเสนอผลิตภัณฑ์และบริการทางการเงิน โดยจําลองรูปแบบสาขาของธนาคารในอนาคต เน้นความเป็น Smart Office ที่ทันสมัย ประหยัดพลังงาน ภายใต้แนวคิด “BAAC Smart
Office and Happiness Society” พร้อมทั้งการให้บริการทางการเงินที่ทันสมัย ผ่าน Application “ธ.ก.ส. A-Mobile” เพื่อตอบโจทย์ทุก Life Style ของลูกค้าในยุคดิจิตอล อีกทั้งได้นําสินค้า SMEs เกษตร ระดับ Premium มาจําหน่าย ภายใต้ชื่อ “A-Shop” เพื่อให้คนเมืองได้ร่วมสนับสนุนสินค้าชุมชนที่ได้มาตรฐาน ตลอดจนนําเสนอรูปแบบการท่องเที่ยว วิถีชุมชนในลักษณะ Travel Corner เพื่อส่งเสริมเศรษฐกิจชุมชนให้เกิดรายได้ที่ยั่งยืน
อันนําไปสู่การสร้าง “ชุมชนอุดมสุข (Happiness Society)”
การจัดงานครั้งนี้ ธ.ก.ส.นําเสนอผลิตภัณฑ์และบริการภายใต้ แคมเปญพิเศษ เช่น เงินฝากผู้สูงอายุ “สูงวัยลุ้นล้าน” สําหรับลูกค้าอายุ 50 ปีขึ้นไป ที่เปิดบัญชีเงินฝาก (Senior Savings) ตั้งแต่ 5,000 บาทขึ้นไป รับทันที สลากออมทรัพย์ ธ.ก.ส.ชุดเกษตรมั่งคั่ง 2 มูลค่า 100 บาท เพื่อนําไปลุ้นรับรางวัลที่ 1 มูลค่า 10 ล้านบาท และรางวัล อื่น ๆ รวมมูลค่ากว่า 83.7 ล้านบาทต่อครั้ง ถึง 36 ครั้ง และเมื่อเปิดบัญชีตั้งแต่ 20,000 บาทขึ้นไป รับดอกเบี้ยเพิ่มเป็นร้อยละ 0.99 ต่อปี เงินฝากออมทรัพย์ทวีโชค กับแคมเปญพิเศษ ฝากเงิน 20,000 บาทขึ้นไป พร้อมกับทําประกันอุบัติเหตุ รับฟรีแก้วน้ํากุ๊กไก่นําโชค และเมื่อลงทะเบียน “ธ.ก.ส. A-Mobile” รับทันทีหมอนผ้าห่ม A-Mobile นอกจากนี้ยังมีเงินฝากออมทรัพย์พิเศษ การสมัครเข้าร่วมโครงการกองทุนการออมแห่งชาติ (กอช.) บริการรับลงทะเบียนพร้อมเพย์ (PromptPay) และบริการให้คําปรึกษาโครงการสินเชื่อ SMEs เกษตร
ที่สําคัญผู้เข้าชมงานยังได้ร่วมสนุกสนานกับ น้องหอมจัง น้องหอมมะลิ พี่ยิ้มแย้มและพี่แจ่มใส มาสคอตครอบครัว ธ.ก.ส.ซึ่งได้ปรากฏตัวสร้างสีสัน ความประทับใจ เป็นครั้งแรก โดยมาพร้อมเกมส์และกิจกรรมรับของที่ระลึกมากมาย ทั้งนี้ มาสคอตทั้ง 4 ตัว ถือเป็นสื่อสัญลักษณ์ในการประชาสัมพันธ์ องค์กร ผลิตภัณฑ์ และกิจกรรมต่าง ๆ ของธนาคาร ที่สะท้อนถึงตัวตนของ ธ.ก.ส.ที่มีความใกล้ชิดดูแลภาคเกษตรกรรมและชนบท และพร้อมปฏิบัติหน้าที่ในการให้บริการอย่างเต็มที่